CELEX: 32015D1894
Language: bg
Date: 2015-10-05 00:00:00
Title: Решение (ЕС) 2015/1894 на Съвета от 5 октомври 2015 година за сключване на Протокола между Европейския съюз и Република Кабо Верде за определяне на възможностите за риболов и финансовото участие, предвидени в Споразумението за партньорство в областта на рибарството между Европейската общност и Република Кабо Верде

22.10.2015   
            
            
               BG
            
            
               Официален вестник на Европейския съюз
            
            
               L 277/4
            
         РЕШЕНИЕ (ЕС) 2015/1894 НА СЪВЕТА
   от 5 октомври 2015 година
   за сключване на Протокола между Европейския съюз и Република Кабо Верде за определяне на възможностите за риболов и финансовото участие, предвидени в Споразумението за партньорство в областта на рибарството между Европейската общност и Република Кабо Верде
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а) и параграф 7 от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               На 19 декември 2006 г. Съветът прие Регламент (ЕО) № 2027/2006 (1), с който одобри сключването на Споразумение за партньорство в областта на рибарството между Европейската общност и Република Кабо Верде („Споразумението“). Протоколът, договорен между Европейския съюз и Република Кабо Верде за определяне на възможностите за риболов и на финансовото участие, предвидени в Споразумението за партньорство между двете страни (2), изтече на 31 август 2014 г.
            
         
               (2)
            
            
               Съюзът договори с Република Кабо Верде нов протокол („Протоколът“) към Споразумението, с който на корабите на Съюза се предоставят възможности за риболов в риболовната зона, в която Република Кабо Верде упражнява суверенитет или юрисдикция в областта на рибарството.
            
         
               (3)
            
            
               С Решение 2014/948/ЕС (3) Съветът разреши подписването и временното прилагане на протокола при условие на сключване му на по-късна дата.
            
         
               (4)
            
            
               Споразумението създава съвместен комитет, който да контролира неговото прилагане. Освен това, съгласно протокола, съвместния комитет може да одобри определени изменения на протокола. С цел да се улесни одобряването на посочените изменения е целесъобразно на Европейската комисия да се дадат, при определени условия, правомощия да одобрява измененията посредством опростена процедура.
            
         
               (5)
            
            
               Протоколът следва да се одобри,
            
         ПРИЕ НАСТОЯЩОТО РЕШЕНИЕ:
   Член 1
   Протоколът между Европейския съюз и Република Кабо Верде за определяне на възможностите за риболов и финансовото участие, предвидени в Споразумението за партньорство в областта на рибарството между Европейската общност и Република Кабо Верде, се одобрява от името на Съюза.
   Член 2
   Председателят на Съвета извършва от името на Съюза предвиденото в член 16 от протокола нотифициране.
   Член 3
   При спазване на разпоредбите и условията, установени в приложението към настоящото решение и в член 9 от Споразумението, Комисията се упълномощава да одобри, от името на Съюза, измененията в протокола, внесени в рамките на съвместния комитет.
   Член 4
   Настоящото решение влиза в сила в деня на приемането му.
   
      Съставено в Люксембург на 5 октомври 2015 година.
      
         
            За Съвета
         
         
            Председател
         
         N. SCHMIT
      
   
   
      (1)  Регламент (ЕО) № 2027/2006 на Съвета от 19 декември 2006 г. за сключване на Споразумение за партньорство в областта на рибарството между Европейската общност и Република Кабо Верде (ОВ L 414, 30.12.2006 г., стр. 1).
   
      (2)  ОВ L 181, 9.7.2011 г., стр. 2.
   
      (3)  Решение 2014/948/ЕС на Съвета от 15 декември 2014 г. за подписване от името на Европейския съюз и за временно прилагане на Протокола между Европейския съюз и Република Кабо Верде за определяне на възможностите за риболов и финансовото участие, предвидени в Споразумението за партньорство в областта на рибарството между Европейската общност и Република Кабо Верде (ОВ L 369, 24.12.2014 г., стр. 1).
   
      ПРИЛОЖЕНИЕ
      
         Обхват на пълномощието и процедура за установяване на позицията на Съюза в рамките на съвместния комитет
      
      
                  1.
               
               
                  Комисията се оправомощава да води преговори с Република Кабо Верде и, когато е целесъобразно и при спазване на точка 3 от настоящото приложение, да одобрява измененията на протокола по отношение на следните въпроси:
                  
                              а)
                           
                           
                              преразглеждане на възможностите за риболов в съответствие с член 5 от протокола;
                           
                        
                              б)
                           
                           
                              решение относно реда и условията за секторната подкрепа в съответствие с член 3 от протокола;
                           
                        
                              в)
                           
                           
                              адаптиране на разпоредбите, уреждащи изпълнението на риболовните дейности и условията за прилагане на протокола и приложенията към него в съответствие с член 5, параграф 2 от протокола;
                           
                        
                              г)
                           
                           
                              приемането на мерки за осигуряване на устойчиво управление на рибните ресурси във връзка с дейностите на европейските кораби съгласно член 4, параграфи 4 и 6 от протокола.
                           
                        
            
                  2.
               
               
                  В рамките на съвместния комитет, създаден по силата на член 9 от Споразумението, Съюзът:
                  
                              а)
                           
                           
                              действа в съответствие с целите на Съюза в рамките на общата политика в областта на рибарството;
                           
                        
                              б)
                           
                           
                              се съобразява със заключенията на Съвета от 19 март 2012 г. във връзка със съобщението на Комисията относно външното измерение на общата политика в областта на рибарството;
                           
                        
                              в)
                           
                           
                              насърчава позиции, които следват съответните правила, приети от регионалните организации за управление на рибарството.
                           
                        
            
                  3.
               
               
                  Когато се предвижда на заседание на съвместния комитет да бъде прието решение за изменения в протокола съгласно точка 1, се предприемат необходимите мерки, така че позицията, която ще бъде изразена от името на Съюза, да отчита най-актуалната статистическа, биологична и друга полезна информация, с каквато разполага Комисията.
                  За тази цел и въз основа на тази информация службите на Комисията представят на Съвета или на неговите подготвителни органи, достатъчно време преди съответното заседание на съвместния комитет, документ, в който са изложени елементите на предложената позиция на Съюза, за разглеждане и одобряване.
                  По отношение на въпросите, посочени в точка 1, буква а), за одобряване от Съвета на предложената позиция на Съюза се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен ако определен брой държави членки, представляващи блокиращо малцинство, се противопоставят на това по време на заседание на подготвителния орган на Съвета или в срок от двадесет дни от получаването на подготвителния документ, което от двете настъпи по-рано. В случай на противопоставяне въпросът се отнася до Съвета.
                  Ако в хода на по-нататъшните срещи, включително на място, не е възможно да се постигне споразумение, което позволява в позицията на Съюза да се вземат предвид новите елементи, въпросът се отнася до Съвета или до подготвителните му органи.
                  Комисията се приканва да предприеме своевременно всички необходими последващи мерки във връзка с решението на съвместния комитет, включително при целесъобразност публикуване на съответното решение в Официален вестник на Европейския съюз и предаване на всякакви предложения, необходими за изпълнението на това решение.